Eksamensblogg

17.03.2007 Ja. Nå er vi i gang. Vi skal skrive en handlingsplan for IKT ved egen skole, Bjørn Fredriksen og Anne Marie Dranger Bachen. Det spørs om vi får med en tredje. Prosjektet vårt - for det er et prosjekt - er å bruke wiki for å utvikle ideer om hvordan denne handlingsplanen skal se ut. Så wikien er en del av eksamensoppgaven. Vi kommer begge til å ha med bruk av wiki som en strategi i egne handlingsplaner. Så til slutt henger vi på en handlingsplan for IKT. Hele veien må vi selvsagt begrunne våre veivalg utfra det vi har lært i løpet av lederopplæringen 2006-2007. Vi skal diskutere underveis, bruke discussionfunksjonen på wikien, og vi skal bruke blogg. Bjørn har sin flotte blogg fra Google. Jeg har en selvlaget en. Så får vi se da om dette holder til eksamen. Artig er det, og nyttig er det, og vi går som ledelse i front inn i web 2.0. Anne Marie 17.03.07 kl. 16.00 Oppgaven kan bli for lang. Det er veldig nyttig å kartlegge nåsituasjonen, reflektere over ønsket situsjon, forbedringsområder, strategivalg og konsekvenser. Dette var hovedbudskapet i Donalis foredrag. Han la spesielt vekt på dette med konsekvensanalyse for organisasjonen når vi gjorde våre valg. Ja, helt enig, men da blir oppgavene stor. For meg er det greit, men det er formelle krav til sidetall. Men nå kan en ikke stille disse formelle formkravene som eksamen ved universitetet har. Vi bruker wiki, og da nytter det ikke med alt smådill som linjeavstand, sidetall, innrykk og jeg vet ikke hva. På møtet på Nesodden vgs gikk det for meg at en av konsekvensene når elevene skal få bruke bærbar PC på skolen, er oppgradering av det elektriske anlegget. Vi må jo ha tilgjengelige stikkontakter ved hver pult? Vi må tenke gjennom organiseringen av klasserommet. Hvor skal bordet stå. Nå er det fleksibelt - alt etter hvor læreren vil at det skal stå.